《初秋遣兴》
清代·王顼龄

邸舍幽偏亦我庐，绿葵红蓼足国疏。门稀宾客新闻少，性懒衣裳造请疏。

避事莫如千日醉，破闲但有一床书。三年羁旅思归切，尽道山中不易居。

作者简介：（1642—1725）清江苏华亭人，字颛士，又字容士，号瑁湖，晚号松乔老人。康熙十五年进士。十八年，举博学鸿儒，试一等，授编修。历侍讲、侍讲学士、礼部侍郎，至武英殿大学士。在职以“安静”称。雍正间，加太子太傅。卒谥文恭。有《世恩堂集》。